बाबा फरीद यूनिवर्सिटी का अफसर बन एमबीबीएस में एडमिशन के नाम पर ठगे 24.50 लाख, दो गिरफ्तार
बाबाफरीद यूनिवर्सिटी का अफसर बन माइनॉरिटी कोटे में एमबीबीएस की सीट दिलाने का झांसा दे धोखाधड़ी करने के आरोप में दो लोगों को गिरफ्तार किया गया है। आरोपियों में तजिंदर सिंह उर्फ तेजी, सतनाम सिंह उर्फ बिट्टू शामिल हैं। जबकि मुख्य आरोपी रविंदर सिंह उर्फ राणा फरार है। आरोपियों को कोर्ट ने दो दिन के पुलिस रिमांड पर भेजा है। उन्होंने सीमेंट कारोबारी दलजीत सिंह की बेटी को काउंसलिंग का फर्जी लेटर देकर 24.50 लाख रुपए ठगे थे। इसकी शिकायत उन्होंने पुलिस कमिश्नर को दी थी।
दलजीत सिंह ने बताया कि उन्होंने अपनी बेटी को एमबीबीएस में एडमिशन िदलानी थी। आरोपी रविंदर उनके पड़ोस में आता था। रविंदर ने उन्हें कहा कि वह उनकी बेटी को बाबा फरीद यूनिवर्सिटी में एमबीबीएस में एडमिशन दिलवा सकता है। उसका दोस्त तेजिंदर वहां अफसर है। वह उसे माइनॉरिटी कोटे में सीट दिलवा देगा। इस पर उसने एडवांस में उससे पांच लाख रुपए ले लिए। एआईपीएमटी का पेपर रद्द होने पर उसकी बेटी ने पंजाब पीएमटी का पेपर दे दिया। तेजिंदर ने उसकी बेटी को दोबारा एआईपीएमटी का पेपर देने से मना किया और कहा कि उसकी बेटी की सीट कोर्ट में ही कन्फर्म हो जाएगी, घबराने की जरूरत नहीं। बातचीत के दौरान आरोपियों ने उसकी बेटी की आईडी पर कई बार ई-मेल की।
आरोपियों ने कई बार उन्हें यूनिवर्सिटी भी बुलाया। आखिर में आरोपियों ने उन्हें काउंसलिंग लेटर भी भेजी। बदले में आरोपियों ने उनसे अलग-अलग किश्तों में 24.50 लाख रुपए ले लिए। जब वह लेटर लेकर यूनिवर्सिटी गए तो पता चला कि लेटर फर्जी है। इस बारे मंे जब उन्होंने आरोपियों से बात की गई तो उन्होंने जान से मारने की धमकियां दीं। इंस्पेक्टर कमलदीप सिंह ने बताया कि आरोपियों से अन्य वारदातों को लेकर भी पूछताछ की जा रही है। उन्हें अन्य साथियों को लेकर भी पता लगाया जा रहा है।
पकड़े गए दोनों आरोपी।
bho_Deva hin_Deva hin_Deva hin_Deva hin_Deva